CELEX: 31992R0832
Language: et
Date: 1992-03-30 00:00:00
Title: Nõukogu määrus (EMÜ) nr 832/92, 30. märts 1992, millega muudetakse määrust (EMÜ) nr 790/89, millega kinnitatakse tootjaorganisatsioonide moodustamiseks ettenähtud täiendava kindlasummalise toetuse suurus ning kvaliteedi ja turustuse parandamiseks antava toetuse ülemmäär pähkli- ja jaanikaunakasvatussektoris

Tähtis õiguslik teade

|

31992R0832

Euroopa Liidu Teataja L 088 , 03/04/1992 Lk 0015 - 0015 Soomekeelne eriväljaanne: Peatükk 3 Köide 41 Lk 0193  Rootsikeelne eriväljaanne: Peatükk 3 Köide 41 Lk 0193 

		Nõukogu määrus (EMÜ) nr 832/92,30. märts 1992,millega muudetakse määrust (EMÜ) nr 790/89, millega kinnitatakse tootjaorganisatsioonide moodustamiseks ettenähtud täiendava kindlasummalise toetuse suurus ning kvaliteedi ja turustuse parandamiseks antava toetuse ülemmäär pähkli- ja jaanikaunakasvatussektorisEUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut,võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, [1] eriti selle artikli 14b lõiget 4,võttes arvesse komisjoni ettepanekutning arvestades, et:vastavalt määruse (EMÜ) nr 1035/72 artiklile 14b arvutatakse pähkli- ja jaanikaunatootjate organisatsioonide moodustamise edendamiseks ettenähtud täiendav kindlasummaline toetus pähkli ja/või jaanikaunade koguste põhjal, mis tootjaorganisatsioonid on turustanud eritunnustuse saamise kuupäevale järgneva esimese turustusaasta jooksul;tootmispiirkonna ebasoodsad ilmastikutingimused toetuse arvutamise aluseks oleva saagikoristuse jooksul võivad esile kutsuda märgatavaid kõrvalekaldeid täiendava toetuskava rakendamisel; toetuskava nõuetekohase rakendamise tagamiseks tuleks asjaomase tootjaorganisatsiooni taotluse korral määruse (EMÜ) nr 790/89 [2] alusel sätestada, et sellistel juhtudel on toetuse arvutamise aluseks kogus, mis on turustatud turustusaastal, mis järgneb turustusaastale, mida mõjutasid oluliselt eespool nimetatud tingimused,ON VASTU VÕTNUD KÄESOLEVA MÄÄRUSE:Artikkel 1Määruse (EMÜ) nr 790/89 artiklile 1 lisatakse järgmine lõik:"Kui määruse (EMÜ) nr 1035/72 artikli 14b lõike 2 kohaldamisel on tootjaorganisatsiooni saak tootmispiirkonna halbade ilmastikutingimuste tõttu ettenähtust üle 20 % väiksem, võib pädev asutus tootjaorganisatsiooni põhjendatud taotluse korral arvutada toetuse nende tootekoguste põhjal, mis tootjaorganisatsioonid on turustanud eritunnustuse saamise kuupäevale järgneva teise turustusaasta jooksul."Artikkel 2Käesolev määrus jõustub kolmandal päeval pärast selle avaldamist Euroopa Ühenduste Teatajas.Asjaomaste tootjaorganisatsioonide taotlusel kohaldatakse artiklit 1 määruse (EMÜ) nr 1035/72 IIa jaotise jõustumise kuupäevast.Käesolev määrus on tervikuna siduv ja vahetult kohaldatav kõikides liikmesriikides.Brüssel, 30. märts 1992Nõukogu nimeleesistujaArlindo Marques Cunha[1] EÜT 118, 20.5.1972, lk 1. Määrust on viimati muudetud määrusega (EMÜ) nr 1968/91 (EÜT L 177, 5.7.1991, lk 10).[2] EÜT L 85, 30.3.1989, lk 6. Määrust on viimati muudetud määrusega (EMÜ) nr 2145/91 (EÜT L 200, 23.7.1991, lk 1).--------------------------------------------------